Rettens dom (Fjerde Afdeling) af 6. marts 2012 – UPM-Kymmene mod Kommissionen

(Sag T-53/06)

»Konkurrence – aftaler – markedet for industrisække af plastik – beslutning, der fastslår en overtrædelse af artikel 81 EF – overtrædelsens varighed – samlet vedvarende overtrædelse – bøder – overtrædelsens grovhed – formildende omstændigheder – virksomhedens passive rolle – proportionalitet«

1. Konkurrence – administrativ procedure – kommissionsbeslutning, der fastslår en overtrædelse – bevismateriale, som skal indsamles – graden af nødvendig beviskraft (art. 81, stk. 1, EF) (jf. præmis 28)

2. Konkurrence – karteller – aftaler og samordnet praksis, der udgør en enkelt overtrædelse – virksomheder, som kan beskyldes for at have begået en overtrædelse bestående i deltagelse i et kartel som helhed – kriterier – deltagelse i identiske eller tilsvarende hemmelige aftaler, der dækker de samme varer – ikke omfattet (art. 81, stk. 1, EF) (jf. præmis 52-54, 62 og 65)

3. Konkurrence – bøder – størrelse – fastsættelse – kriterier – bødens afskrækkende karakter – anvendelsen af en multiplikationskoefficient – hensyntagen til virksomhedens samlede omsætning – Kommissionens skøn (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03, punkt 1 A, fjerde og femte afsnit) (jf. præmis 76, 77 og 79-83)

4. Konkurrence – bøder – størrelse – fastsættelse – omsætning, der tages i betragtning – referenceår – det sidste hele år, hvor overtrædelsen fandt sted (art. 81, stk. 1, EF; Rådets forordning nr. 1/2003, art. 23, stk. 2) (jf. præmis 88, 91 og 92)

5. Konkurrence – bøder – størrelse – fastsættelse – kriterier – overtrædelsens grovhed – formildende omstændigheder – virksomhedens passive rolle eller rolle som medløber – bedømmelseskriterier (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03, punkt 3, første led) (jf. præmis 107 og 108)

6. Konkurrence – bøder – størrelse – fastsættelse – bødefritagelse eller bødenedsættelse som modydelse for den forfulgte virksomheds samarbejde – nødvendigt, at en adfærd har lettet Kommissionens konstatering af overtrædelsen – umuligt at fremlægge oplysninger, fordi de relevante dokumenter ikke er blevet opbevaret efter overdragelsen af et datterselskab – ingen betydning (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 96/C 207/04) (jf. præmis 115-117)

7. Konkurrence – bøder – størrelse – fastsættelse – kriterier – overtrædelsens grovhed – skærpende omstændigheder – recidiv – ens overtrædelser begået efter hinanden af to datterselskaber i samme moderselskab (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03) (jf. præmis 129-133)

8. Konkurrence – bøder – størrelse – fastsættelse – afskrækkende virkning – generelt krav, som Kommissionen skal iagttage under hele bødeudmålingen – konkret utvungen etape bestemt til en samlet vurdering af alle relevante omstændigheder (art. 81, stk. 1, EF; Rådets forordning nr. 1/2003, art. 23, § 2; Kommissionens meddelelse 98/C 9/03, punkt 1 A) (jf. præmis 134-138)

9. Konkurrence – bøder – størrelse – fastsættelse – kriterier – overtrædelsens grovhed – forpligtelse til at tage hensyn til den konkrete indvirkning på markedet – rækkevidde (art. 81, stk. 1, EF; Rådets forordning nr. 1/2003, art. 23, § 2; Kommissionens meddelelse 98/C 9/03) (jf. præmis 143-146)

Angående

Påstand om annullation af Kommissionens beslutning K(2005) 4634 endelig af 30. november 2005 om en procedure i henhold til artikel 81 [EF] (sag COMP/F/38 354 – Industrisække).

Konklusion

1) Kommissionens beslutning K(2005) 4634 endelig af 30. november 2005 om en procedure i henhold til artikel 81 [EF] (sag COMP/F/38 354 – Industrisække) annulleres, for så vidt som og i det omfang, UPM-Kymmene Oyj holdes ansvarlig for den samlede og vedvarende overtrædelse for perioden før den 10. oktober 1995 som omhandlet i artikel 1, stk. 1.

2) Den bøde, der er pålagt i medfør af beslutningens artikel 2, litra j), fastsættes til 50,7 mio. EUR.

3) I øvrigt frifindes Europa-Kommissionen.